Diari Oficial de la Generalitat Valenciana


Sumari del DOGV 7798, del 06-06-2016 (2016/4017)

RESOLUCIÓ de 26 de maig de 2016, de la Presidència de la Generalitat, per la qual s'aprova la dissolució de l'agrupació per al sosteniment en comú del lloc de secretaria entre la Mancomunitat Camp de Túria i l'Ajuntament de Tuéjar.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7798

Data del DOGV
:   06-06-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/4017


Data del document
:   26-05-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 26 de maig de 2016, de la Presidència de la Generalitat, per la qual s'aprova la dissolució de l'agrupació per al sosteniment en comú del lloc de secretaria entre la Mancomunitat Camp de Túria i l'Ajuntament de Tuéjar. [2016/4017]  
La Mancomunitat Camp de Túria, que es troba agrupada amb l'Ajuntament de Tuéjar per al sosteniment en comú del lloc de secretaria, va acordar, en sessió plenària de data 22 d'octubre de 2015, amb el vot favorable de la majoria absoluta del nombre legal de membres, sol·licitar la dissolució de l'agrupació i l'adscripció de la funcionària amb habilitació nacional, María Remedio Escrig Martínez, actual titular del lloc de secretaria intervenció de l'agrupació, a la Mancomunitat Camp de Túria.  
Sotmés a l'Ajuntament de Tuéjar l'acord de dissolució de l'agrupació, en el tràmit d'al·legacions, aquest, per acord plenari de data 4 de novembre de 2015, i amb l'informe previ de la secretaria, va aprovar, per majoria absoluta del nombre legal de membres, la dissolució de l'agrupació existent per al sosteniment en comú de la plaça de secretaria intervenció; l'adscripció de l'actual secretària interventora de l'agrupació a la Mancomunitat Camp de Túria; i la sol·licitud de creació i classificació, en classe tercera, del lloc de secretaria intervenció en l'Ajuntament de Tuéjar.  
El lloc de secretaria intervenció de l'agrupació es troba actualment ocupat per la seua titular, María Remedio Escrig Martínez, a la qual se li ha donat trasllat de l'acord, en el tràmit d'audiència, en data 23 d'octubre de 2015, sense que s'hagen presentat al·legacions per part seua.  
  
Efectuat el tràmit d'informació pública per espai de 30 dies, segons s'acredita en l'expedient, per mitjà d'anuncis publicats en el Butlletí Oficial de la Província de València número 212, de data 4 de novembre de 2015, i número 1, de data 4 de gener de 2016, no s'han produït reclamacions.  
Sol·licitat el preceptiu informe la Diputació Provincial de València, aquest ha sigut emés en data 27 d'abril de 2016, amb registre d'entrada en la Presidència de la Generalitat el 28 d'abril de 2016, en sentit favorable a la dissolució de l'agrupació.  
En virtut d'això, i fent ús de les competències atribuïdes per l'article 164, apartat 2, de la Llei 8/2010, de 23 de juny, de la Generalitat, de Règim Local de la Comunitat Valenciana; i l'article 12.2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
  
Primer. Aprovar la dissolució de l'agrupació constituïda per la Mancomunitat Camp de Túria i l'Ajuntament de Tuéjar per al sosteniment en comú del lloc de secretaria.  
  
Segon. Crear i classificar en classe tercera el lloc de treball de secretaria de la Mancomunitat Camp de Túria, quedant reservada la seua provisió a funcionaris d'administració local amb habilitació de caràcter nacional pertanyents a la subescala de secretaria intervenció.  
  
  
Tercer. Crear i classificar en classe tercera el lloc de treball de secretaria de l'Ajuntament de Tuéjar, quedant reservada la seua provisió a funcionaris d'administració local amb habilitació de caràcter nacional pertanyents a la subescala de secretaria intervenció.  
  
Quart. Adscriure la funcionària amb habilitació de caràcter nacional, M.ª Remedio Escrig Martínez, al lloc de secretaria intervenció de la Mancomunitat Camp de Túria.  
  
Contra aquesta resolució, que posa fi a la via administrativa, de conformitat amb el que estableix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades podran interposar els recursos següents:  
  
a) Directament recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual la persona demandant tinga el seu domicili, en el termini de dos mesos comptats a partir de l'endemà de la publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Comunitat Valenciana, de conformitat amb el que estableixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no es pot interposar recurs en via administrativa, i això sense perjudici de la possibilitat d'efectuar el requeriment a què es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació d'aquesta resolució en el Diari Oficial de la Comunitat Valenciana.  
  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 26 de maig de 2016.- El president de la Generalitat, p. d. (R 12.02.2016; DOCV 17.02.2016), el secretari autonòmic de Presidència: Andreu Ferrer Bautista.